
Grozījumi Ministru kabineta 2005. gada 15. februāra noteikumos Nr. 130 "Noteikumi par valodu lietošanu informācijā"
Izdoti saskaņā ar Valsts valodas likuma 21.panta piekto un sesto daļu
· Izdarīt Ministru kabineta 2005. gada 15. februāra noteikumos Nr. 130 "Noteikumi par valodu lietošanu informācijā" (Latvijas Vēstnesis, 2005, 36. nr.) šādus grozījumus:
· 1. Svītrot 2.1. apakšpunktu.
· 2. Svītrot 2.4. apakšpunktu.
· 3. Papildināt ar 2.1 punktu šādā redakcijā:
· "2.1 Līdztekus valsts valodai Valsts valodas likuma 21. panta pirmajā daļā minētās institūcijas un personas var lietot kādu no Eiropas Savienības oficiālajām valodām, sniedzot publisku informāciju sabiedrībai pieejamās vietās, ja šī informācija ir saistīta ar:
· 2.11. starptautisko tūrismu, tai skaitā sabiedriskā transporta pakalpojuma sniegšanu, ieceļojot un izceļojot no Latvijas, vai nodrošinot nokļūšanu starptautiska mēroga transporta infrastruktūras objektā;
· 2.12. Eiropas Savienības brīvu preču apriti."
· 4. Izteikt 3. punktu šādā redakcijā:
· "3. Valsts valodas likuma 21. panta pirmajā daļā minētās institūcijas un personas publisko informāciju svešvalodā var sniegt arī:
· 3.1. prospektos, biļetenos, katalogos un citos materiālos (piemēram, brošūrās, bukletos, vienlapēs), kuri atspoguļo iestāžu, uzņēmumu (uzņēmēj­sabiedrību), organizāciju un pašnodarbināto personu darbību un kurus nosūta vai izsniedz fiziskajām vai juridiskajām personām pēc to pieprasījuma;
· 3.2. statistiskās, socioloģiskās un medicīniskās aptaujās;
· 3.3. pēc personas lūguma — informējot personu mutiski un rakstiski."
· 5. Izteikt 6. punktu šādā redakcijā:
· "6. Eiropas Savienībā ražoto preču piedāvātājs patērētājam nepieciešamo informāciju par preces lietošanu vai tās īpašībām var nodrošināt ar attēlu, piktogrammu vai simbolu palīdzību, ja preces marķējumā, lietošanas pamācībā, garantijas dokumentā vai tehniskajā pasē ietvertā informācija ir kādā no Eiropas Savienības oficiālajām valodām."

	Ministru prezidents
	(paraksts*)
	V. Uzvārds

	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

